Matematika, 5. B, 20.4.2020., 3.sat

Množenje decimalnih brojeva

Pročitat ćete uvod i objašnjenje na strani 71. Ovdje ćete vidjeti primjer kako se množe decimalni brojevi. Vidjet ćete da to nije teško jer se decimalni brojevi pisano množe na isti način kao prirodni brojevi, poštujući ista pravila redoslijeda, pomaka za jedno mjesto u desno itd. Kada pomnožimo sve potrebne brojeve, podvučemo crtu i zbrajamo stupce. Moramo biti uredni i dobro potpisivati. Do sada nigdje nismo stavljali točku. Kada smo završili postupak pisanog množenja, sada moramo odrediti gdje se nalazi decimalna točka našeg umnoška.

Umnožak ima onoliko decimalnih mjesta koliki je zbroj decimalnih mjesta prvog i drugog faktora.

Decimalna mjesta brojimo od kraja broja, dakle, s desna na lijevo, a primjer možete vidjeti na kraju 71. stranice.

Prepisat ćemo pravilo u našu bilježnicu i pokušati riješiti samostalno zadatak 76.a) na 72. stranici. Zašto procjenjujemo rezultat? Neki matematičari pa i nastavnici to ne rade, ali ja ću vam objasniti zašto je to važno. Imamo 5.9 x 7.6 =. Faktore zaokružujemo na cijele brojeve. 5.9 je približno 6, a 7.6 je približno 8. 6 puta 8 je 48 i to je naša procjena. Kako smo brojeve zaokruživali na više, točan umnožak bi trebao biti nešto manji od 48.

Pročitat ćete i primjer 19. i proučiti rješenje a) i b).

Zadatci za samostalnu izradu: 76.b) 77.a), b), c), d), e) i f) na strani 72.